Μαυροκορδάτος Δράμας

Ο Μαυροκορδάτος είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία
Ο Μαυροκορδάτος βρίσκεται προς στα όρια με την Περιφερειακή Ενότητα Καβάλας σε υψόμετρο 340 μέτρα ενώ απέχει 17 χλμ. ΝΔ. από το Παρανέστι (έδρα του δήμου), 24 χλμ. Α.-ΒΑ. από τη Δράμα και 47 χλμ. Β. από την Καβάλα. Νότια του χωριού περνάει η ΕΟ Δράμας - Ξάνθης ενώ νοτιοδυτικά είναι η Χαμοκέρασα, νοτιοανατολικά η Πλατανιά και βόρεια ο Μαυροκορδάτος. Το χωριό βρίσκεται εντός του καταφυγίου θηραμάτων "Πρινόλοφος - Μαυροκορδάτος (Πλατανιάς - Πτελεάς)" με έκταση 3.900 εκταρίων το οποίο υπάγεται στο δασαρχείο Δράμας (ΦΕΚ 540/Β/90). 

Η παλιά ονομασία, από την τουρκοκρατία ήταν Λιμποτέν και οι μουσουλμάνοι κάτοικοί του ( Πομάκοι) με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν πρόσφυγες. Μετά την απελευθέρωση αναφέρεται επίσημα με την ονομασία Γκοκτσελή το 1920 να προσαρτάται στην τότε κοινότητα Κουζλού Κιόϊ (σημ. Πλατανιά). Το 1928 με το ΦΕΚ 156Α - 08/08/1928 μετονομάστηκε σε Μαυροκορδάτος. Το όνομα δόθηκε για να τιμηθεί ο Αλέξανδρος Νικολάου Μαυροκορδάτος, μηχανικός που πέθανε τον Μάϊο του 1895 στο Παρανέστι ενώ επιστατούσε την κατασκευή της σιδηροδρομικής γραμμής. Σύμφωνα με το Πρόγραμμα «Καλλικράτης» μαζί με την Πλατανιά, τον Μαυροκορδάτο, το Θαμνωτό και την Πελεκητή αποτελούν την τοπική κοινότητα Πλατανιά που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει ως πληθυσμό 76 κατοίκους.

Εξωτερικοί σύνδεσμοι

Παραπομπές 

Χωριά του νομού Δράμας
Δήμος Παρανεστίου